Pavel Varabjou

Pavel Aljaksandravitš Varabjou (, ; s. 10. syyskuuta 1997 Minsk, Valko-Venäjä) on valkovenäläinen jääkiekkopuolustaja, joka pelaa KHL-seura Vitjaz Podolskissa.

Ura
Seuraura
Varabjou on Junost Minskin kasvatti. Hän debytoi Junior Minskin miesten joukkueessa vain 16-vuotiaana Valko-Venäjän toiseksi korkeimmalla sarjatasolla Vyšeišaja ligassa kaudella 2013–2014, jolloin Varabjou oli joukkueen eniten maaleja tehnyt puolustaja kuudella osumallaan. Hän pelasi osan kaudestaan myös Venäjän nuorten sarja MHL:ää Junostin A-nuorissa, jossa Varabjou pelasi koko seuraavan kauden 2014–2015.

Kauden 2015–2016 Varabjou pelasi suurimmaksi osaksi Ekstraligaa Valko-Venäjän alle 20-vuotiaiden maajoukkueessa, jossa hän pelasi kauden aikana liigaa 27 runkosarjaottelua tehden viisi syöttöpistettä. Varabjou pelasi osan kaudestaan myös Venäjän nuorten B-sarjaa Junostin A-nuorissa. Kauden 2016–2017 hän aloitti Valko-Venäjän alle 20-vuotiaiden maajoukkueessa, joiden sisäisen tehotilaston Varabjou voitti lukemalla +12. Alle 20-vuotiaiden IA-divisioonan MM-kilpailujen jälkeen, tammikuussa 2017 hän siirtyi jatkamaan Ekstraliga-pelejään Dinamo Maladzetšnan riveihin. Varabjou teki liigan runkosarjassa yhteensä tehot 7+16=23, joilla hän sijoittui Ekstraligan puolustajien pistepörssissä kuudenneksi.

Varabjou siirtyi kaudeksi 2017–2018 kaksivuotisella sopimuksella KHL:n kiinalaisjoukkue Kunlun Red Stariin. Hänen tulokaskautensa toi 52 runkosarjaottelussa tehot 4+8=12. Varabjou voitti joukkueen sisäisen tehotilaston lukemalla +8. Hänet valittiin KHL:n viikon tulokkaaksi kahdesti; syyskuussa ja marraskuussa 2017. Varabjou pelasi kauden aikana myös kahdeksan ottelua Kunlunin farmijoukkue KRS Heilongjiangissa, VHL:ssä. Hänet valittiin helmikuussa 2018 liigan viikon puolustajaksi. Alkukaudella 2018–2019 Varabjou pelasi kolme ottelua Kunlunin farmijoukkue KRS-ORG Pekingissä (ent. KRS Heilongjiang), kunnes syyskuussa hän siirtyi jatkamaan KHL-uraansa Sibir Novosibirskin riveihin. Varabjou pelasi siellä 27 ottelua, mutta osan kevätkaudestaan hän pelasi VHL-joukkue Metallurg Novokuznetskin vahvuudessa, jossa Varabjou pelasi kauden loppuun.

Toukokuussa 2019 Sibir Novosibirsk kauppasi Varabjoun Avtomobilist Jekaterinburgiin vaihdossa hyökkääjä Aleksandr Tortšenjukiin. Elokuussa Avotomobilist tiedotti hänen pelaavan kauden 2019–2020 lainalla SM-liigajoukkue Pelicansin vahvuudessa. Marraskuussa Vorobein lainasopimus kuitenkin purettiin yhteisymmärryksessä, kun hänelle avautui mahdollisuus pelata KHL:ssä. Noin viikkoa myöhemmin Avtomobilist kauppasi hänet Vitjaz Podolskiin.

Maajoukkueura
Varabjou edusti Valko-Venäjää MM-kilpailuissa vuosina 2017 ja 2018, joista ensimmäisessä turnauksessa hänet valittiin Kanadaa vastaan pelatun alkulohkon ottelun päätteeksi joukkueensa ottelun parhaaksi pelaajaksi.

Varabjou pelasi alle 20-vuotiaiden MM-kilpailuissa vuonna 2016 sekä IA-divisioonan MM-kilpailuissa vuonna 2017, jolloin hän voitti kultaa. Varabjou jakoi koko turnauksen puolustajien pistepörssin voiton joukkuetoverinsa Uladzislau Martynjukin kanssa tehoilla 1+3=4. Hänet valittiin turnauksen parhaaksi puolustajaksi. Varabjou pelasi myös alle 18-vuotiaiden IA-divisioonan MM-kilpailuissa vuonna 2015, jolloin hän voitti hopeaa. 

Tilastot
 2013–2014  MHK Junost Minsk  MHL  11  0  0  0  4  –  –  –  –  –    Junior Minsk  BLR-2  43  6  5  11  52  3  0  0  0  4 2014–2015  MHK Junost Minsk  MHL  50  5  3  8  50  4  0  0  0  0  U18d1 A  5  1  1  2  6 2015–2016  Valko-Venäjä U20  BXL  27  0  5  5  20  –  –  –  –  –  JMM  6  0  1  1  6   MHK Junost Minsk  MHL B  14  4  9  13  14  7  1  2  3  2   Junior Minsk  BLR-2  –  –  –  –  –  2  0  2  2  0 2016–2017  Valko-Venäjä U20  BXL  23  7  14  21  12  –  –  –  –  –  JMMd1 A  5  1  3  4  4   Dinamo Maladzetšna  BXL  13  0  2  2  0  5  0  0  0  0  MM  6  0  1  1  6   BFSO Dinamo Minsk  BLR-2  –  –  –  –  –  1  0  2  2  0 2017–2018  Kunlun Red Star  KHL  52  4  8  12  14  –  –  –  –  –  MM  7  2  1  3  2   KRS Heilongjiang  VHL  8  3  4  7  2  –  –  –  –  – 2018–2019  KRS-ORG Peking  VHL  3  1  1  2  2  –  –  –  –  –   Sibir Novosibirsk  KHL  27  0  2  2  33  –  –  –  –  –   Metallurg Novokuznetsk  VHL  8  1  4  5  4  3  0  0  0  6 2019–2020  Pelicans  SM-liiga  15  1  3  4  10  –  –  –  –  –   Vitjaz Podolsk  KHL  14  2  4  6  4  –  –  –  –  –   Dinamo Pietari  VHL  2  1  0  1  0  –  –  –  –  – 2020–2021  Vitjaz Podolsk  KHL  25  1  2  3  6  –  –  –  –  – 4 kautta  yhteensä  KHL  118  7  16  23  57  –  –  –  –  – 3 kautta  yhteensä  VHL  21  6  9  15  8  3  0  0  0  6 2 kautta  yhteensä  BXL  50  7  19  26  32  –  –  –  –  – 1 kausi  yhteensä  SM-liiga  15  1  3  4  10  –  –  –  –  –

Lähteet

Viitteet

Luokka:Valkovenäläiset jääkiekkoilijat
Luokka:Vuonna 1997 syntyneet
Luokka:Elävät henkilöt